CELEX: 32017R1491
Language: sk
Date: 2017-08-21 00:00:00
Title: Vykonávacie nariadenie Komisie (EÚ) 2017/1491 z 21. augusta 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 2,4-DB a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

22.8.2017   
            
            
               SK
            
            
               Úradný vestník Európskej únie
            
            
               L 216/15
            
         VYKONÁVACIE NARIADENIE KOMISIE (EÚ) 2017/1491
   z 21. augusta 2017,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky 2,4-DB a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
   keďže:
   
               (1)
            
            
               Smernicou Komisie 2003/31/ES (2) sa 2,4-DB zaradil ako účinná látka do prílohy I k smernici Rady 91/414/EHS (3).
            
         
               (2)
            
            
               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v časti A prílohy k vykonávaciemu nariadeniu Komisie (EÚ) č. 540/2011 (4).
            
         
               (3)
            
            
               Platnosť schválenia účinnej látky 2,4-DB uvedenej v časti A prílohy k vykonávaciemu nariadeniu (EÚ) č. 540/2011 sa skončí 31. októbra 2017.
            
         
               (4)
            
            
               Žiadosť o obnovenie schválenia účinnej látky 2,4-DB bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.
            
         
               (5)
            
            
               Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.
            
         
               (6)
            
            
               Spravodajský členský štát vypracoval hodnotiacu správu o obnovení na základe konzultácie so spoluspravodajským členským štátom a 3. júna 2015 ju predložil Európskemu úradu pre bezpečnosť potravín (ďalej len „úrad“) a Komisii.
            
         
               (7)
            
            
               Úrad postúpil hodnotiacu správu o obnovení žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
            
         
               (8)
            
            
               Úrad oznámil 13. mája 2016 Komisii svoje závery (6) o tom, či možno očakávať, že 2,4-DB spĺňa kritériá schválenia stanovené v článku 4 nariadenia (ES) č. 1107/2009. Komisia predložila 18. mája 2017 návrh správy o obnovení schválenia účinnej látky 2,4-DB Stálemu výboru pre rastliny, zvieratá, potraviny a krmivá.
            
         
               (9)
            
            
               Žiadateľ mal možnosť predložiť pripomienky k návrhu správy o obnovení.
            
         
               (10)
            
            
               V prípade jedného alebo viacerých reprezentatívnych použití minimálne jedného prípravku na ochranu rastlín s obsahom 2,4-DB sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Preto je vhodné obnoviť schválenie účinnej látky 2,4-DB.
            
         
               (11)
            
            
               Hodnotenie rizík v prípade obnovenia schválenia účinnej látky 2,4-DB vychádza z obmedzeného počtu reprezentatívnych použití, ktoré však neobmedzujú použitia, na ktoré môžu byť prípravky na ochranu rastlín s obsahom účinnej látky 2,4-DB povolené. Preto je vhodné zrušiť obmedzenie týkajúce sa použitia len ako herbicídu.
            
         
               (12)
            
            
               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
            
         
               (13)
            
            
               Vykonávacím nariadením Komisie (EÚ) 2016/950 (7) sa predĺžila platnosť schválenia účinnej látky 2,4-DB do 31. októbra 2017, aby sa postup obnovenia mohol dokončiť pred uplynutím platnosti schválenia uvedenej látky.
            
         
               (14)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Obnovenie schválenia účinnej látky
   Schválenie účinnej látky 2,4-DB sa obnovuje v súlade s prílohou I.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. novembra 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. augusta 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Smernica Komisie 2003/31/ES z 11. apríla 2003, ktorou sa mení a dopĺňa smernica Rady 91/414/EHS z dôvodu zaradenia 2,4-DB, beta-cyfluthrin, cyfluthrin, iprodione, linuron, hydrazid kyseliny maleínovej a pendimethaline medzi účinné látky (Ú. v. EÚ L 101, 23.4.2003, s. 3).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
   
      (6)  EFSA (Európsky úrad pre bezpečnosť potravín), 2016. Záver z partnerského preskúmania hodnotenia rizika pesticídov s účinnou látkou 2,4-DB. Vestník EFSA (EFSA Journal) (2016) 14(5):4500. K dispozícii online: www.efsa.europa.eu
   
      (7)  Vykonávacie nariadenie Komisie (EÚ) 2016/950 z 15. júna 2016, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 2,4-DB, beta-cyflutrín, karféntrazón-etyl, Coniothyrium minitans kmeň CON/M/91-08 (DSM 9660), cyazofamid, deltametrín, dimeténamid-p, etofumezát, fenamidón, flufenacet, flurtamón, foramsulfurón, fostiazát, imazamox, jodosulfurón, iprodión, izoxaflutol, linurón, hydrazid kyseliny maleínovej, mezotrión, oxasulfurón, pendimetalín, pikoxystrobín, siltiofam a trifloxystrobín (Ú. v. EÚ L 159, 16.6.2016, s. 3).
   
      PRÍLOHA I
      
                  Všeobecný názov, identifikačné čísla
               
               
                  IUPAC názov
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  2,4-DB
                  Číslo CAS 94-82-6
                  CIPAC č. 83
               
               
                  kyselina 4-(2,4-dichlórfenoxy)butánová
               
               
                  ≥ 940 g/kg
                  Nečistoty:
                  voľné fenoly [vyjadrené ako 2,4-dichlórfenol (2,4- DCP)]: max. 15 g/kg
                  Dibenzo-p-dioxíny a polychlórované dibenzofurány [toxické ekvivalenty (TEQ) TCDD]: max. 0,01 mg/kg
               
               
                  1. novembra 2017
               
               
                  31. októbra 2032
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke 2,4-DB, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:
                  
                              —
                           
                           
                              ochrane prevádzkovateľov a pracovníkov;
                           
                        
                              —
                           
                           
                              ochrane spotrebiteľov pred výrobkami živočíšneho pôvodu;
                           
                        
                              —
                           
                           
                              ochrane voľne žijúcich cicavcov;
                           
                        
                              —
                           
                           
                              ochrane pôdnych necieľových organizmov;
                           
                        
                              —
                           
                           
                              ochrane vodných organizmov;
                           
                        
                              —
                           
                           
                              ochrane necieľových suchozemských rastlín.
                           
                        V podmienkach používania musia byť v náležitom prípade uvedené opatrenia na zmiernenie rizika.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      Príloha k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  v časti A sa vypúšťa položka 47 týkajúca sa účinnej látky 2,4-DB;
               
            
                  2.
               
               
                  V časti B sa dopĺňa táto položka:
                  
                              Číslo
                           
                           
                              Všeobecný názov, identifikačné čísla
                           
                           
                              IUPAC názov
                           
                           
                              Čistota (1)
                              
                           
                           
                              Dátum schválenia
                           
                           
                              Schválenie platí do
                           
                           
                              Osobitné ustanovenia
                           
                        
                              „116
                           
                           
                              2,4-DB
                              Číslo CAS 94-82-6
                              CIPAC č. 83
                           
                           
                              kyselina 4-(2,4-dichlórfenoxy)butánová
                           
                           
                              ≥ 940 g/kg
                              Nečistoty:
                              voľné fenoly [vyjadrené ako 2,4-dichlórfenol (2,4-DCP)]: max. 15 g/kg
                              Dibenzo-p-dioxíny a polychlórované dibenzofurány [toxické ekvivalenty (TEQ) TCDD]: max. 0,01 mg/kg
                           
                           
                              1. novembra 2017
                           
                           
                              31. októbra 2032
                           
                           
                              Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke 2,4-DB, a najmä jej dodatky I a II.
                              Pri tomto celkovom hodnotení musia členské štáty venovať osobitnú pozornosť:
                              
                                          —
                                       
                                       
                                          ochrane prevádzkovateľov a pracovníkov;
                                       
                                    
                                          —
                                       
                                       
                                          ochrane spotrebiteľov pred výrobkami živočíšneho pôvodu;
                                       
                                    
                                          —
                                       
                                       
                                          ochrane voľne žijúcich cicavcov;
                                       
                                    
                                          —
                                       
                                       
                                          ochrane pôdnych necieľových organizmov;
                                       
                                    
                                          —
                                       
                                       
                                          ochrane vodných organizmov;
                                       
                                    
                                          —
                                       
                                       
                                          ochrane necieľových suchozemských rastlín.
                                       
                                    V podmienkach používania musia byť v náležitom prípade uvedené opatrenia na zmiernenie rizika.“
                           
                        
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.